Viborger Samler, 1849-07-05
Om Churhessernes skandaleuse Opførsel forleden i Nørresnede, meddeler Berl. Td. Følgende: Den 13de Juni ankom det til et ligesaa vanærende som ubegrundet Hævn tog bestemte Commando til Nørresnede. Det bestod af 1400 Mand med 2 Kanoner. Omtrent paa samme Tid indfandt Herredsfogden sig i Byen for om muligt at afværge Udførelsen af de Trudsler Rygtet allerede havde bragt, og som snart skulde gaae i Opfyldelse. Efterat han havde meddeelt den Høistcommanderende over Commandoet Hensigten med sit Komme, svarede denne: "at han ikke var kommen for at tilføie Beboerne noget Ondt, men kun for at inddrive Restancer af de udskrevne Naturalpræstationer. Han yttrede, at vore Tropper havde været i deres gode Ret, da det lykkedes dem at fange Hesserne. Paa Herredsfogdens Tilbud at være behielpelig ved Jnddrivelsen, svarede han, at han skulde lade ham hente, om han behøvedes, hvorpaa Herredsfogden blev escorteret bort, efterat være betydet og Jntet at udsige om de fjendtlige Troppers Stilling. Strax efter begyndte imidlertid Udplyndringen, og da en Deel af Soldaterne vare blevne berusede, gik det ud paa at ødelægge Alt, hvad de ikke kunde bruge eller føre med dem. Hvor systematisk denne Ødelæggelse er skeet, sees af en derover retlig optagen Synsforretning. Saaledes ere i Præstegaarden Sølvtøi, Uhre, Dækketøi, Sengklæder, ja endog Gangklæder deels røvede, deels ødelagte; et Claveer, 3 Speile og 3 Skilderier sønderslaaede; 7 Fag Gardiner skaarne i Stykker, 8 Fag Vinduer sønderslagne, tilligemed Sprosserne foruden samtlige Ruder i de andre Vinduer. Selv Tjenestepigerne ere berøvede deres Gangklæder, Linned, m.m. - J Skolen er alt Jnventarium, Borde, Protocoller, Bøger, tilligemed Vinduer og Døre ødelagte eller brændte. - J Kroen ere 2 Speile og 17 Skilderier sønderslaaede, et betydeligt Qvantum Lys traadte i Stykker, samtlige Meubler, Løsøre, Vinduer og Døre ødelagte; ikke at tale om at 600 Potter Brændeviin, 100 Potter Mjød, en betydelig Deel Rom, Viin og Colonialvarer, saavelsom de forefundne rede Penge have været anseet for et godt Bytte. At alle Victualier der fandtes, bleve fortærede eller medførte, behøver ikke at tilføies. J Skanderborg ligge Churhessere, som opføre sig paa det afskyeligste og ødelægge Alt. J Skanderup Kirke have de saaledes ødelagt alt Jndvendigt, saasom Prædikestolen, Stolene m. m., selv Kister, hvoraf de have kastet Skeletterne rundt omkring. Ligeledes have de sønderbrudt Monumenterne paa Kirkegaarden. (Berl. Td.)J den i Berlins høiere Kredse vel seete saakaldte "Kreuz zeitung" læses fra Schleswigholstein" under 21de Juni, Jfølge paalidelig Underretning have mange Godseiere ved Ydelsen af dette Aars overordentlige Krigstvangsskat indgivet Protest til Statholderskabet imod den retmæssige Beføielse tilOpkrævelsen af denne Skat. De nægte derved aldeles Lands forsamlingen som en blot constituerende Forsamling Ret til at bestemme Skatter og give ved Betalingen af denne Tvangs skal kun efter for den raa Magt. Naar den Forsamling af Prælater og Godsbesiddere, der i Mai fandt Sted i Kiel, indgav en Adresse til Statholderskabet, hvori den tiltraadte denne republikanske Autoritets stortalende Manifest, og erklærede at ville med Gods og Blod forsvare de deri udtalte Grundsætninger, saa maa hertil bemærkes, at af Landets flere end 200 Godsbesiddere vare kun 30 i Kiel, og at de skjønne Gods og Blodsphraser" i Reglen udgaae fra saadanne Folk, som ikke kunne tabe Gods og ikke ville tabe Blod. Democratiets Terrorisme er hos os endnu altfor stor, til at Folkets sande Ønske kan blive bekjendt; dette er en ærefuld Fred med det Land, som vi i Aarhundreder tilhøre, som vi takke for Velstand, Dannelse og lovlig Frihed – en Fred, som forløser og af den nuværende Tilstand, der bestandig bliver utaaleligere.